KA 2000, Sehlopha se Bušago se ile sa hloma lenaneo leo le sa kago la bonwa la go tlwaetša dihlopha ka moka tša bafetoledi lefaseng ka bophara. Mogato wa pele e bile tlwaetšo ya dikgwedi tše tharo ya go ruta bafetoledi go kwešiša Seisemane, yeo e bego e na le bahlahli ba 25 gomme ba hlahla bafetoledi ba 1 944 bao ba šomago dihlopheng tša maleme a 182. Tlwaetšo ye e ile ya thuša bafetoledi go kwešiša Seisemane ka botlalo pele ba ka thoma go fetolela. Go tlaleletša go go ruta bafetoledi go kwešiša Seisemane, tlwaetšo yeo e ile ya ba ruta kamoo ba ka sekasekago Seisemane gomme ba lemoga dilo tša go swana le kagego ya mafoko, moelelo wa taba, mongwalelo, morero wa sehlogo le gore se ngwaletšwe bomang. Ka morago Jesu o šegofatša barutiwa ba gagwe ka go ba botša diswantšho tše dingwe tše tharo. O thoma ka gore: “Mmušo wa magodimo o swana le letlotlo le le utilwego tšhemong, leo motho a le hweditšego a le uta gape, ka baka la go thaba ga gagwe a ya a rekiša dilo tšeo a nago le tšona a reka tšhemo yeo.”—Mateo 13:44.